open-index/open-wikipedia-markdown huggingface dataset:
Hässelby Gård tunnelbanestasjon

**Hässelby Gård tunnelbanestasjon** er en stasjon på Stockholms tunnelbane. Den ligger i bydelen Hässelby Gård i Västerort i Stockholm kommune. 

Stasjonen trafikkeres av linje 19 på T-bane 1 (grønn linje), og ligger mellom stasjonene Hässelby Strand og Johannelund. Den nåværende stasjonen ble innviet 15. oktober 1958. Man hadde åpnet en provisorisk stasjon 1. november 1956. 

Stasjonen ligger på en viadukt over Hässelby torg med inngang fra torget.

## Se også
*Hässelby slott

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Hässelby Gård

**Hässelby Gård** er en bydel i Västerort i Stockholm. Den tilhører bydelsområdet Hässelby-Vällingby. Bydelen grenser til Hässelby Strand, Hässelby Villastad, Vinsta, Vällingby og Grimsta.

Hässelby Gård er nevnt allerede på 1300-tallet, og blant eierne kan nevnes Nils Nilsson (Natt och Dag). Omkring 1640 kjøpte Carl Bonde gårdene på stedet, og begynte på 1650-tallet å bygge Hässelby slott, sannsynligvis etter tegninger av Jean De La Vallé. 

Hässelby Slott ble solgt till Stockholms stad 1931.

Byggingen av det moderne Hässelby Gård skjedde hovedsakelig i perioden 1953&ndash;1955. 

Like sør for sentrum blir det oppført nye boliger, disse ventes innflyttingsklare i løpet av 2006. 

## Se også
*Hässelby Gård tunnelbanestasjon
Avløsning

**Avløsning** er et begrep brukt i kommunikasjonssammenheng. Når man snakker om at bilde og tekst avløser hverandre betyr det at de forteller to ting som til sammen gir den fulle meningen. F.eks i tegneserier: Tekst gjør ingen mening uten bilde og motsatt.

Begrepet ble innført av semiologen Roland Barthes gjennom hans kjente artikkel «bildets retorikk».
Soldatensender Belgrad

**Soldatensender Belgrad** eller **Radio Belgrad** var en tysk militærradio i det okkuperte Beograd (tysk: *Belgrad*) som startet sine sendinger i 1941. Kanalen overtok sendefrekvensen og utstyret til Serbias nasjonale radiokanal, Radio Beograd. Soldatensender Belgrad ble ledet av løytnant Karl-Heinz Reintgen og fikk tilsendt plater fra søsterkanalen Reichssender Wien. Radioen hadde stor rekkevidde og nådde helt til Nord-Afrika. Soldater på begge sider i krigen lyttet på radioen. I 1944 ble Serbia frigjort, og soldatsenderen ble avløst av den frie serbiske radiokanalen Radio Beograd. 

## Lili Marleen

Soldatensender Belgrad har gått inn i historien gjennom å gjøre sangen «Lili Marleen» berømt. Reintgen hadde en venn i Afrikakorpset som var begeistret for den da ukjente sangen. Radioen fikk tilsendt en plate med denne sangen, og 18. august 1941 ble første gang Lale Andersens innspilling av «Lili Marleen» sendt fra kanalen i Beograd. Generalfeltmarskalk Erwin Rommel likte sangen og ba Soldatensender Belgard om å integrere den i sine sendinger. 

Siden sangen inneholdt en tappenstrek, sendte kanalen sangen daglig som avslutning på sine sendinger klokken 21.55, og sangen ble fort Soldatensender Belgrads kjenningsmelodi. Gjennom kanalen i Beograd ble «Lili Marleen» umåtelig kjent og populær på alle sider i krigen, og Lale Andersen ble en internasjonal stjerne.

I Rainer Werner Fassbinders film *[[Lili Marleen (film)|Lili Marleen]]* (1981) ble løytnant Reintgen spilt av Herb Andress.

## Referanser
Hässelby slott

**Hässelby slott** er det slottet i Stockholm kommune som ligger lengst fra Stockholm sentrum. Slottet ligger i bydelen Hässelby Gård (Västerort), og er omgitt av en hage.  

Byggingen av slottet startet på begynnelsen av 1640-årene, av riksrådet Carl Bonde. Slottets arkitekt var trolig Simon De la Vallée, og man antar at slottet ble fullført omkring 1660 av hans sønn, arkitekten Jean De la Vallée, for riksskattemester Gustav Bonde. 

Slottet var i slekten Bondes eie frem til 1931, da Stockholm by kjøpte slottet. Den daværende selgeren ville egentlige beholde selve slottet med hagen omkring. Byen ville ikke gå med på det, og stilte som vilkår for kjøpet at hele godset inngikk. Fra slottets eiendommer har man avstykket de nåværende bydelene Hässelby Gård, Hässelby Strand og Hässelby Villastad. Senere huset slottet Nordiskt kulturcentrum.

I 2010 ble slottet overdratt fra Stockholm kommune til foretaket Hesselby Slott AB for SEK 50 millioner. Artisten Tomas Ledin var foretakets hovedaksjonær. Per 2017 benyttes slottet som hotell og selskapslokale.

## Inngangsdøren

Slottets anneks fikk i 1985 en ny inngangsdør utformet av den norske kunstneren Odd Tandberg. Døren var en gave fra Oslo kommune til Stiftelsen Hässelby.

## Adkomst
For å se Hässelby slott, tar man tunnelbanen grønne linje mot Hässelby Strand. Ved stasjonen Johannelund, som ligger mellom Vällingby og Hässelby Gård, kan man gå av tunnelbanen og gå 300 meter for å studere slottet på nært hold.

## Referanser


## Eksterne lenker
* 
* Offisielt nettsted Lesedato 3. februar 2016.
Vignett

: *For vignett som ornament og illustrasjon i bøker, se [[vignett (typografi)]].*

**Vignett** (egentlig «liten vinranke») var opprinnelig et typografisk element i ei bok, i form av en grafisk figur eller liten, dekorativ tegning (av en drueklase) som ble trykt som avslutning av et kapittel. Seinere ble betegnelsen også brukt om små illustrasjoner som var plassert foran i bøkene eller markerte visuelle «pauser» mellom kapitlene. I nyere tid brukes begrepet om flere typer innledende kjenningsmerker, enten det er småtegninger i bøker, kjenningsmelodier/jingler i radioprogram eller åpningssekvensene i tv og film.

## Vignetter i filmer og tv

Betegnelsen *vignett* brukes om innledende presentasjonssekvenser til en film eller et tv-program. Ofte skiller vignetten seg ut visuelt, da enten ved å være løst med grafikk, animasjon eller stiliserte videoopptak.

Vignetten kan utover å ha en innrammende effekt på en film eller tv-serie, også brukes til å:  
# Presentere produksjonsselskaper, samarbeidspartnere, skuespillere og/eller andre nøkkelpersoner.  
# Presentere konsept/premiss. 
Musikk brukt i vignetter til tv- og radioprogrammer oppnår tidvis en viss popularitet i seg selv. Eksempelvis har vignettmusikk fra flere dramaserier blitt publisert som egne musikkutgivelser. 

## Norske vignettkomponister
Kjente komponister av vignettmusikk for tv i Norge:

* Egil Monn-Iversen: *[[Fleksnes]]*, ''Brødrene Dal'', ''Rød snø'', *[[Vestavind (TV-serie)|Vestavind]]*, ''Blindpassasjer'', ''Helmer & Sigurdson'', med flere (NRK)
* Javed Kurd: ''Først og Sist'', ''Nytt på nytt'' (NRK)
* Gaute Storaas: TV 2 Nyhetene (TV 2)
* Marius Hansen: *[[Sportsrevyen]]*, *[[Debatten]]*, *[[Dagsnytt]]*, *[[Radioresepsjonen]]* (NRK)
* firmaet Spitfire AS: ''Senkveld med Thomas og Harald'', ''Typisk norsk'', ''Jakten på kjærligheten'', *[[Torsdagsklubben]]* (TV 2)

## Se også
* Vignetter i typografien
* Kjenningsmelodi
* Jingel
*Rulletekst 
*Filmklipping
*Epigram
Anslag

**Anslag** er et begrep benyttet i Hollywood-modellen, som er en ofte benyttet modell - eller oppskrift - innen dramaturgi og historiefortelling, som i filmer, i serier, i teaterstykker eller i litteratur. Anslaget er åpningsscenene - i en film de første minuttene - som skal vekke publikumets, eller seernes, interesse samt gi antydninger om hvem som er hovedkarakterene i handlingen, hvilket miljø handlingen utspiller seg i, gi hint om hva som senere kan utløse konflikter og hvilken sjanger det dreier seg om. I Hollywood-modellen etterfølges anslaget av en presentasjon.

Anslaget skal fascinere og engasjere publikum slik at de får en interesse for å fortsette å se, høre, lese eller lytte. Historiefortelleren, eller filmskaperen, må finne balansen mellom å gi nok informasjon og det å gi rom for videre interesse.

## Referanser
Johannelund tunnelbanestasjon

**Johannelund tunnelbanestasjon** er en stasjon på Stockholms tunnelbane. Den ligger i bydelen Vällingby i Västerort.

Stasjonen trafikkeres av T-bane 1 (grønn linje) og ligger mellom stasjonene Vällingby og Hässelby Gård. Den ligger vest for Bergslagsvägen og nord for Bergslagsplan. Stasjonen ble innviet 1. november 1956. 

Frem til oktober 1997 var stasjonen bare åpen i rushtiden, og var helt stengt lørdager og søndager.

Det er den minst brukte stasjonen i Stockholms tunnelbane, med drøyt 1200 reisende per dag.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Hässelby Strand

**Hässelby Strand** er en bydel i Västerort i Stockholm kommune. Bydelen grenser til Hässelby Gård, Hässelby Villastad og Grimsta samt over innsjøen Mälaren til Ekerö kommune. Bydelen tilhører bydelsområdet Hässelby-Vällingby. Bydelen ble opprettet i 1954.

## I litteraturen
I Johan Harstads roman "Hässelby" fra 2007 foregår store deler av handlingen i Hässelby Strand. Romanen tar for seg livet til barnebokfiguren Albert Åberg etter at han ble voksen, og forteller historien om livet hans etter at faren Bertil døde. Boken handler også om hvordan verden til slutt gikk under, og verdens undergang starter i Hässelby.

## Se også
*Hässelby Strand tunnelbanestasjon
Come Out and Play

***Come Out and Play*** er et musikkalbum fra hardrock/metal-bandet Twisted Sister, utgitt i 1985. «Leader of the Pack», som var en hit for jentegruppa The Shangri-Las i 1964, ble utgitt som singel. Verken den eller den andre singelen, «Be Chrool to Your Scuel», der Dee Snider synger duett med Alice Cooper, gjorde det godt på salgslistene. Det ble laget musikkvideoer for begge singelene. Senere kom også «You Want What We Got» ut på singel, men ikke ledsaget av musikkvideo.

## Sporliste
**Skrevet av [[Dee Snider]] der ikke annet er angitt*
# «Come Out and Play» – 4:51
# «Leader of the Pack» (George Morton, Jeff Barry og Ellie Greenwich) – 3:48
# «You Want What We Got» – 3:45
# «I Believe in Rock'n'Roll» – 4:03
# «The Fire Still Burns» – 3:34
# «Be Chrool to Your Scuel» – 3:53
# «I Believe in You» – 5:23
# «Out on the Streets» – 4:27
# «Lookin' Out for #1» – 3:07
# «Kill or Be Killed» – 2:47
# «King of the Fools» (bonusspor) – 6:26

## Musikere
* Dee Snider – vokalist
* Jay Jay French – gitarist
* Eddie Ojeda – gitarist
* Mark Mendoza – bassist
* A.J. Pero – trommeslager

## Referanser


## Eksterne lenker
*
Stay Hungry (album)

:*For den am. spillefilmen fra 1976, se [[Stay Hungry (film)]]*

***Stay Hungry*** er et musikkalbum av hardrock/metal-bandet Twisted Sister, utgitt i 1984.

## Sporliste
# «Stay Hungry»
# «We're Not Gonna Take It»
# «Burn in Hell»
# «Horror-Teria»: – 7:42
::a. «Captain Howdy» – 3:44 
::b. «Street Justice» – 3:58 
# «I Wanna Rock»
# «The Price» – 3:48
# «Don't Let Me Down»
# «The Beast» – 3:29
# «S.M.F.»

## Musikere
* Dee Snider – vokalist
* Jay Jay French – gitarist
* Eddie Ojeda – gitarist
* Mark Mendoza – bassist
* A.J. Pero – trommeslager

## Eksterne lenker
*
VM i innebandy for menn 2004

Verdensmesterskapet i innebandy for menn i 2004 ble arrangert i Sveits 16 til 23. mai. 10 lag deltok i A-VM. Det var femte gang som verdensmesterskapet ble arrangert og Sverige ble verdensmester for femte gang.

## Gruppe A

### Tabell gruppe A

*Sverige og Tsjekkia til semifinal
*Norge til kamp om 5.-plass
*Tyskland til kamp om 7.-plass
*Østerrike til kamp om 9.-plass

## Gruppe B
 16. mai 
 Sveits    – Latvia     4 – 3
 Russland  – Danmark    6 – 7

 17. mai
 Finland  – Russland   16 – 1
 Sveits   – Danmark    15 – 4
 
 18. mai
 Finland  – Latvia     14 – 2
 Sveits   – Russland   10 – 2

 19. mai
 Latvia   – Russland    3 – 4
 Finland  – Danmark    16 – 0 

 20. mai
 Danmark  – Latvia      3 – 7
 Sveits   – Finland     4 – 3

### Tabell

*Sveits og Finland til semifinalen
*Latvia til kamp om 5.-plass
*Russland til kamp om 7.-plass
*Danmark til kamp om 9.-plass

## Plasseringskamper
### Kamp om 5 - 10.-plass
 21. mai
 Kamp om 9.-plass
 Danmark – Østerrike   6 – 4

 21. mai
 Kamp om 7.-plass:
 Russland  – Tyskland  10 – 5

 21. mai
 Kamp om 5.-plass:
 Norge    – Latvia      6 – 4

## Semifinaler
 22. mai
 Sverige   – Finland    5 – 3
 Tsjekkia   – Sveits     5 – 3 

## Bronsefinale
 23. mai
 Finland  – Sveits      8 – 7

## Finale
 23. mai
 Sverige – Tsjekkia      6 – 4 
 
## Plasseringer

## Kilder
* MEN´S WFC 2004 floorball.org, besøkt 7. august 2018
Råcksta tunnelbanestasjon

**Råcksta tunnelbanestasjon** er en stasjon på Stockholms tunnelbane. Den ligger i bydelen Råcksta i Västerort i Stockholm kommune.

Stasjonen trafikkeres av T-bane 1 (grønn linje) og ligger mellom stasjonene Blackeberg og Vällingby. Den ble tatt i bruk 26. oktober 1952, da strekningen Hötorget&ndash;Vällingby ble innviet.

Det er en utendørs stasjon som består av én plattform med inngang fra Jämtlandsgatan.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Saab 35 Draken

**Saab 35 Draken** var et svensk jagerfly utviklet av Saab på 1950-tallet. Flyet var tenkt som en erstatning for Saab 29 Tunnan og fløy første gang 25. oktober 1955. Det ble produsert totalt 615 fly over en periode på 19 år, og flytypen var i bruk i flere lands flyvåpen frem til 1970-årene.

Den første utgaven fikk betegnelsen J 35A og ble operativ i det svenske flyvåpenet fra mars 1960. Etter 90 fly ble denne erstattet av J 35B hvorav 89 fly ble levert. 92 J 35D og 60 S 35E taktiske rekognoseringsfly ble også bygget, før den siste varianten i form av J 35F begynte å bli operativ fra 1965. I alt 208 J 35F ble bygget.

J 35F var utstyrt med en Volvo RM 6C turbojetmotor som gav flyet en hastighet opptil 2&nbsp;124&nbsp;km/t (tilsvarende Mach 2). Bestykningen besto av en 30&nbsp;mm Aden M/55 kanon og opptil fire luft-til-luft-missiler eller annen våpenlast på opptil 4&nbsp;000&nbsp;kg.

## Spesifikasjoner (J-35J)

## Bilder

Saab J 35F Draken (DK-241).jpg|Finsk versjon
GuentherZ 04-2003 Tulln Saab J35 Draken-013 13A.jpg|Østerriksk versjon
Dansk Veteranflysamling mit Saab RF-35 Draken AR-118.jpg|Dansk versjon
F10 Wing Gateguard.JPG|Svensk versjon


## Eksterne lenker
* 

* Draken ved Flyhistorisk museum, Sola
* Draken ved Norsk Luftfartsmuseum, Bodø
Kreis Wesel

**Kreis Wesel** er et distrikt (Kreis) i den tyske delstaten Nordrhein-Westfalen med rundt 500 000 innbyggere. Den administrerende byen er Wesel.

## Kommuner

## Referanser


## Eksterne lenker
*
Panzerpappa

**Panzerpappa** er et Oslo-basert, instrumentalt progrock-band. Musikken kan beskrives som avant-rock eller Rock In Opposition med en humoristisk vri («Avant rock med et vennlig ansikt» med gruppas egne ord), og inspirasjonen fra artister som Samla Mammas Manna, King Crimson, Henry Cow, Univers Zero og Frank Zappa er ofte lett hørbar. Panzerpappa holder konserter i Oslo-området av og til. 

Gruppen har gitt ut fem album siden starten i 1998.

## Medlemmer
* Steinar Børve (saksofoner, keyboard)
* Trond Gjellum (trommer, perkusjon, sampler samt diverse andre instrumenter)
* Anders Krabberød (bassgitarer, Chapman Stick, ekstra keyboard)
* Jarle Storløkken (gitarer, keyboard, accordion)

Tidligere medlemmer:
* Jørgen Skjulstad (bassgitar, melodica, el-gitar)
* Endre Begby (el-gitar)
* Knut Tore Abrahamsen (el-gitar)

## Diskografi
### Album
* *[[Passer gullfisk]]* (2000)
* *[[Hulemysteriet]]* (2002)
* *[[Farlig vandring]]* (2004)
* *[[Koralrevens klagesang]]* (2006)
* *Astromalist* (2012)
* *Pestrottedans* (2016)

## Eksterne lenker
* 
* 
* Panzerpappa på MySpace
François Lemoyne

**François Lemoyne** (*François Le Moyne*) (født 1688 i Paris, død 4. juni 1737 samme sted) var en fransk maler. Lemoyne beundret den italienske maleren Pietro da Cortonas verker og var en av de siste franske kunstnerne som fulgte barokktradisjonen i sine utsmykninger. Han var sysselsatt ved slottet i Versailles, der han malte taket i *Salon d'Hercule*.

## Liv og virke
### Bakgrunn
Lemoyne var sønn av en kusk ved det franske kongelige hoff. Kort etter at hans far døde, giftet moren seg med Robert le Vrac, kalt *Tournières*. Av ham fikk Lemoyne sin første korte kunstneriske opplæring.

Lemoyne ble opptatt ved Académie royale de peinture et de sculpture i 1701, og der studerte han til 1713. Hjemme ble Lemoyne utdannet særlig av Louis Galloche;  ute, etter at han i 1711 hadde vunnet Prix de Rome, som imidlertid først langt senere bragte ham til Roma, av de italienske barokkmalere.

### Karriere
Snart etter hjemkomsten skapte han sitt hovedverk, *[[Herkules]]' apoteose* (takmaleri i olje på lerret) for Versailles, et verk som innbragte ham hoffmalerstillingen som Premier peintre du Roi. Før dette var Lemoyne, som var blitt akademimedlem  (1718), blitt akademiprofessor (1733).

I 1727 avholdt hertugen av Antin, som var leder av *[[Bâtiments du Roi]]*, en konkurranse for historiemalere. Tolv malerier ble innlevert, og Lemoyne vant en delt førstepris sammen med Jean-François de Troy.

I 1737, dagen etter å ha ferdiggjort *Tiden redder Sannheten fra Falskhet og Misunnelse*, begikk han selvmord ved å stikke seg syv gange i brystet med en kniv. Årsakene var formentlig hans kones nylige død, hoffintrigene på Versailles og den voksende arbeidsbyrde.

Lemoyne har hatt betydning som lærer for François Boucher og Charles-Joseph Natoire.

## Verker i utvalg
* *Herkules' apoteose* (Versailles)
* *Diana på jakt*
* *Nymfene*
* *Jaktselskapet hviler* (München, Alte Pinakothek)
* *Herkules og Cacus* (Paris, Louvre)
* *Maria himmelopptagelse* (St-Sulpice de Paris, kuppelmaleri)
* *Narcissus*

## Referanser


## Litteratur
* Jean-Luc Bordeaux: *François LeMoyne and his generation (1688-1737)*, Edition Arthena, Neuilly-sur-Seine, 1984, ISBN 2-903239-04-5
* Paul Mantz: *François Boucher, Lemoyne et Natoire*, Quantin, Paris 1880
* Xavier Salmon: *François Lemoyne à Versailles*, Gourcuff, Paris 2001, ISBN 2-909838-57-9

## Eksterne lenker
* 
* Deckenbild im Festsaal des Schlosses Versailles
* Studie einer jungen Frau

## Priser (utvalg)
*1711 – Prix de Rome
Jean-Honoré Fragonard

**Jean-Honoré Fragonard** (født 5. april 1732 i Grasse i Frankrike, død 22. august 1806 i Paris) var en fransk rokokkomaler.

Fragonard, som hadde studert under Chardin, har blitt mest kjent for sine malerier av elskende par i hager, for eksempel *Husken* og *Overraskelsen*, samt små hendelser ved hemmelige kjærlighetsmøter, for eksempel *Det stjålne kysset*.

## Utvalgte verker
* *Husken* (1767)
* *Overraskelsen* (1771–1772)
* *Det stjålne kysset* (1787–1789)

## Priser (utvalg)
* 1752 – Prix de Rome

## Referanser


## Eksterne lenker
*
Steve Kanaly

**Steven «Steve» Francis Kanaly** (født 1946) er en amerikansk skuespiller. 

Steve Kanaly er mest kjent for sin rolle som **Ray Krebbs**, oppsynsmann på Southfork Ranch i TV-serien Dallas, som gikk fra 1978 til 1989. Han hadde også en liten rolle i såpeoperaserien All My Children i 1994.

Kanaly bor i dag sammen sin kone på en ranch i Ojai i California. Han er en vel ansett akvarellmaler.

## Referanser


## Eksterne lenker
*
Valenciennes

**Valenciennes** er en kommune i departementet Nord i regionen Hauts-de-France nordøst i Frankrike beliggende ved elven Schelde (Escaut).

## Befolkningsutvikling
***Antall innbyggere i kommunen Valenciennes***

## Referanser


## Eksterne lenker
* 
* Kommunedata INSEE
Smertepumpe

En **smertepumpe** er en medisinsk infusjonspumpe for legemidler oppløst i vann for konstant og langvarig injeksjon, enten subkutant, intravenøst eller epiduralt. Smertepumper er ofte batteridrevne, og kan være utformet som sprøytepumper eller peristaltiske infusjonspumper.

Smertepumper brukes ofte med morfin eller andre sterke smertestillende midler for å behandle sterke smerter. Pumpen tas ofte i bruk på medikament hvor man ikke oppnår god effekt med tabletter, smerteplaster eller enkeltinjeksjoner.

Det kan gis flere legemidler samtidig i samme sprøyte med smertepumpe. Hastigheten av infusjonen kan innstilles innen et stort variasjonsområde. Mange smertepumper har en egen knapp for en forhåndsinnstilt enkeltdose som pasienten kan gi dersom det oppstår smerter (se pasientkontrollert analgesi).

## Se også
*Palliativ behandling

## Referanser
Nogent-sur-Marne

**Nogent-sur-Marne** er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 12 km fra sentrum av Paris.

## Historie
Det er flere forslag til knyttet til opprinnelsen av navnet Nogent-sur-Marne,  blant annet det latinske Novigentum «nye mennesker», fanger brakt av dit av romerske hærer. Forstavelsen *nov* i novigentum indikerer fet eller vår jord. Det latinske ordet Novigentum tilsvarer det galliske ordet Villeneuve, «ny by». I middelalderen ble det bygget flere slott i området, blant annet Chateau de Plaisance fra 1300 tallet.

## Befolkningsutvikling
***Antall innbyggere i kommunen Nogent-sur-Marne***

## Referanser


## Eksterne lenker
* 
* Site uavhengige lokale nyheter på Nogent sur Marne (fransk)
Blackeberg tunnelbanestasjon

**Blackeberg tunnelbanestasjon** er en stasjon på Stockholms tunnelbane. Den ligger i bydelen Blackeberg i Västerort i Stockholm kommune. 

Stasjonen trafikkeres av T-bane 1 (grønn linje) og liggermellom stasjonene Islandstorget  Råcksta.

Stasjonen ble åpnet 26. oktober 1952 da strekningen Hötorget &ndash; Vällingby ble innviet. Den ligger delvis utendørs og delvis i fjelltunnel under Blackebergsplan. Stasjonen er slutten på den 600 meter lange tunnelen under Blackeberg, som ved åpningen var tunnelbanens eneste underjordiske strekning utenfor Stockholms innerstad.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Islandstorget tunnelbanestasjon

**Islandstorget** er en stasjon på Stockholms tunnelbane. Den ligger i bydelen 
Södra Ängby. Den trafikkeres av T-bane 1 (grønn linje) och ligger mellom stasjonene Ängbyplan og Blackeberg. Den ble tatt i bruk 26. oktober 1952 da t-banen Hötorget &ndash; Vällingby ble innviet.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Gottfried Ezechiel

**Gottfried Ezechiel** var en tysk maler som var engasjert av Nicolai Christian Friis (1712-1777), sokneprest i Bodin titulær biskop og *vicarius* for misjonskollegiet, til maling i den nye prestegården til Bodin som ble bygd i 1750. Denne prestegården ble revet i 1890-årene, og det ble bygd landbruksskole på samme sted. Et av rommene i prestegården hadde malt tapet som Ezechiel kan ha vært mester for, og hele rommet ble overført til den nye bygningen. Dette rommet kalles i dag Ludvig Filip-rommet etter en fransk konge som bodde i prestegården en tid mens han var på flukt under den franske revolusjonen. 

Ezechiel malte siden på oppdrag av Friis i flere kirker. Han har signert maleriene av evangelistene på prekestolen i Bodin kirke. Utover dette sies det at han skal ha malt i Gildeskål, Lødingen, Langnes, Lyngen, Bø, Flakstad, Herøy, Hol, Trondenes og Evenes. Det er vanskelig å fastslå hva han har malt, men forskjeller i stil og teknikk er så store mellom arbeidene i disse kirkene at han i hvert fall ikke kan ha malt alt.

## Referanser


## Eksterne lenker
* Sigrid Christie: Gottfried Ezekiel, fra Norsk kunstnerleksikon
Aspudden tunnelbanestasjon

**Aspudden tunnelbanestasjon** er en stasjon på Stockholms tunnelbane. Den ligger i bydelen Aspudden i Söderort i Stockholm kommune.

Stasjonen trafikkeres av T-bane 2 (rød linje) og ligger mellom stasjonene Liljeholmen og Örnsberg. Selve stasjonen ligger i fjelltunnel 15-20 meter under bakken. 

Stasjonen ble innviet 5. april 1964 som stasjon nr. 52 i tunnelbanenettet. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Fletcher Henderson

**Fletcher Henderson** (født 18. desember 1897 i Cuthberg, Georgia, død 28. desember 1952 i New York) var en amerikansk jazzpianist, komponist og bandleder, en tidlig representant for swingmusikken.

Han var utdannet i kjemi og matematikk ved universitetet i Atlanta, flyttet til New York (1920) der han mislyktes i å få seg jobb som kjemiker, samtidig som han spilte piano på elvebåtene. Etterhvert ble han i stedet engasjert hos W.C. Handys plateselskap og Black Swan Recording Company (1920–24). Hans F.H. Orchestra (1922) med blant andre Ethel Waters, Coleman Hawkins, Art Blakey og Louis Armstrong (fra 1924) ble det ledende afroamerikanske på 1920-tallet, og det første som ble nasjonalt kringkastet på radio.  Med Don Redman som arrangør (1922–27) var deres initielle fokus på populærmusikk, først på Club Alabama og Roseland Ballroom. Med Armstrongs ettårige medvirkning (1924–25) ble stilen jazzpreget og, med Henderson som ene-arrangør, assistert av broren, jazzpianist Horace Henderson, samt Benny Carter. Dette ble etterhvert en forløper for swing-jazz, og Henderson var en tid titulert «The King of Swing».

Etter finansielle problem, solgte Henderson flere arrangement til Benny Goodman (1934), avviklet orkesteret (1939) og ble med i Goodmans orkester som pianist og arrangør (1939–43).  Hendersen da ble den første fargede i et ikke-farget jazzband.  Derpå akkompagnerte han Ethel Waters i noen år før han fikk slag.

## Referanser


## Eksterne lenker
* 
* 
* redhotjazz.com  med biografi og liste over komposisjoner
* pbs.org  med biografi
Hovedsammenslutning

En **hovedsammenslutning** (også kalt «hovedorganisasjon») er i arbeidslivet en sammenslutning av ulike fagforbund eller landsforeninger som deler de samme politiske og faglige syn og verdier. Kjennetegnet på en hovedsammenslutning er at den er en sammenslutning av flere slike fagforbund eller landsforeninger.

## Hovedsammenslutninger i Norge
### Arbeidstakersiden
*I Norge er det fire hovedsammenslutninger på arbeidstakersiden:
**Landsorganisasjonen i Norge (LO)
**Yrkesorganisasjonenes Sentralforbund (YS) 
**Unio
**Akademikerne

I tillegg fungerer det uavhengige fagforbundet NITO som en hovedsammenslutning i tariff- og hovedavtalespørsmål.

### Arbeidsgiversiden
*På arbeidsgiversiden er det tre hovedsammenslutninger:
** Næringslivets Hovedorganisasjon (NHO)
**Hovedorganisasjonen Virke 
** Finans Norge 
I tillegg kommer KS og Spekter i offentlig sektor.

## Internasjonalt
De internasjonale sammenslutningene av nasjonale fagforeninger kalles på engelsk Global Union Federations (GUF). Tidligere var betegnelsen International Trade Secretariats (ITS), men denne betegnelsen er nå foreldet.

På norsk brukes ofte betegnelsen Global fagforeningsføderasjon. Mer uformelt kalles de internasjonaler, f.eks. Metallarbeiderinternasjonalen, Tekstilinternasjonalen, etc.

De globale fagforeningsføderasjonen er sektorielt inndelt. En nasjonal fagforening kan være medlem av flere føderasjoner samtidig hvis de krysser føderasjonenes organisasjonsområde.

Eksempler på globale fagforeningsføderasjoner:

IMF – International Metalworkers’ Federation
ITGLWF – International Textile, Garment and Leather Workers Federation
ITF – International Transport Workers’ Federation
PSI – Public Service International 
BWI – Building and Woodworkers International
EI – Education International
UNI – Union Network International
ICEM – International Federation of Chemical, Energy, Mine & General Workers’ Unions

## Lovmessig hjemmel i Norge
Tjenestetvistloven, som gjelder i statssektoren, stiller disse kravene til en hovedsammenslutning på arbeidstakersiden: Den må ha minst fem medlemsorgansiasjoner og representere minst 20 000 medlemmer, eller ha minst tre medlemsorganisasjoner med til sammen 40 000 medlemmer.

I Arbeidstvistloven har følgende innstillingsrett til arbeidsretten: Arbeidsgiverforening, som omfatter minst 100 arbeidsgivere, der tilsammen beskjeftiger minst 10&nbsp;000 arbeidere, samt fagforening, som teller minst 10&nbsp;000 arbeidere.

## Eksterne lenker
* Lov om arbeidstvister, Lovdata.
* Lov om offentlige tjenestetvister, Lovdata.
Kvernstein

**Kvernstein** ble brukt i kverner. Det dreide seg om håndkverner eller bekkekverner, der drivkraften var henholdsvis menneskelig muskelkraft eller vannkraft. Kvernsteinene var av ulik størrelse, men prinsippet kvernene virket på var den samme. Det viktige bruksområdet til både håndkvern og bekkekvern var å male korn til mel. Ei kvern besto av to steiner, understeinen lå stille og oversteinen ble dreid rundt. Kverna ble formet slik at korn kunne fylles på i midten, og mel ble samlet opp rundt ytterkanten. 

For at en liste over kverntyper skal bli komplett må skubbekverna tas med. Dette er to flate steiner som gnies mot hverandre. I Norden kjennes den kun fra arkeologiske funn. Håndkverna består av to steiner; den øverste sveives rundt med et handtak, og den underste er formet slik at melet fanges opp. Bekkekverna er utstyrt med større kvernsteiner og den er konstruert slik at kvernkallen under kvernhuset kan dra den øverste kvernsteinen rundt. I ei mølle finner vi enda større stein, og de kalles møllestein. 

Det var bare harde steinsorter som egnet seg for å unngå (i størst mulig grad) at det kom steinstøv i melet. Særlig glimmerskifer med harde krystaller av staurolitt eller granat ble brukt til kvernsteiner. Krystallene gjorde at steinene beholdt maleevnen selv etter at de begynte å bli slitt. 

Kvernsteiner var en svært verdifull handelsvare. De var helt nødvendige for å male korn, som var den viktigste næringskilden. Produksjon av kvernstein var bortimot en storindustri i Norge, og det ble produsert kvernsteiner i nærmere 1&nbsp;500 år. Helt fra vikingtiden ble det eksport kvernstein fra Norge til Danmark og Sør-Sverige, senere også til Russland og til en viss grad til resten av Europa. Det meste av produksjonen tok slutt på 1930-tallet. 

Kvernsteinsbruddene i Selbu og i Hyllestad var dominerende i Norge, men også i Salten, Brønnøy og Vågå var det stor produksjon. Det store uttaket over lang tid har forandret terrenget i områdene. Et område som egnet seg til kvernstein ble kalt for kvernberg.

Kvernsteinsbruddene i Selbu og Hyllestad vernes som kulturminner.  

I Hyllestad har man i 1990-åra drevet et forskningsprosjekt på hogging av kvernstein, slik det ble gjort den gang da steinen ble hugget ferdig ut av fjellet. 

## Referanser


## Se også
* Kvernsteinsbruddene i Selbu
* Kvernsteinsbruddene i Saksenvik og Setså
* Kvernsteinsbruddene i Hyllestad
* Kvernsteinsbruddene i Selbu
* Kvernberget, landemerke i Kristiansund.
* Kvernkall
* Møllestein

## Eksterne lenker
* Forskning.no: Kvernsteinsbrudd som historiebok, 06. juli 2009
* Forskning.no: Selbu-stein ga brød til folket, 22. november 2006
* Kvernstein.no: Kvernstein i Hyllestad
Grisehus

**Grisehuset** er bygninger tilpasset grisehold på en gård, men hørte til de gårdshusene som var sjeldne utover landet. De fleste gårdbrukere foret opp en gris eller flere til slakt. Et lite antall griser fikk plass i fjøsbygningen sammen med de andre dyrene. Antallet hadde sammenheng med at grisen i likhet med mennesket trengte fordøyelig mat. Normalt fikk grisene matavfall tilsatt rotvekster som kålrot, neper og poteter. Dette måtte oftest kokes. Antall griser var sterkt avhengig av avlingene.

Der man hadde mange griser til slaktedyrproduksjon hadde man grisehus som lå for seg. Huset var inndelt slik at drektige purker hadde egne binger inntil ungene var avvent. Grisematen ble kokt på stedet. Jobben som griskokk hadde lav status, jfr. Alf Prøysens memoarer.

Ofte var der egen grisegård på utsida av grisehuset. Denne ble fort gjort til søledam av grisene som liker å rulle seg i fuktig jord for å hjelpe på reguleringen av kroppstemperaturen.

I nyere tid er produksjon av svin og svinekjøtt storindustri, med store driftsbygninger og grisefôr på lagertanker.
Hagsätra tunnelbanestasjon

**Hagsätra tunnelbanestasjon** er en stasjon på Stockholms tunnelbane. Den ligger i bydelen Hagsätra i Söderort i Stockholm kommune. 

Stasjonen trafikkeres av T-bane 1 (grønn linje), og er endestasjon for linje 19. Den ligger etter stasjonen Rågsved.

Stasjonen ble åpnet 1. desember 1960 og består av en utendørs plattform, med inngang fra nordsiden ved Hagsätra torg og Kvarntorpsgränd.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Drengstue

**Drengstua** fant man bare på større gårder. Huset var enten det gamle våningshuset, eller satt opp for å gi overnatting for sesongarbeidere og husmenn med lang vei hjem. Siden det primært var beregnet til bruk mellom våronn og innhøsting, var isolasjonen nokså nødtørftig. Utstyret var ofte enkelt og preget av at det var ungkarer som regjerte.

## Se også
*Drengstu'viser
Gårdssag

Der der var rennende vann, kunne man demme opp og lage vannrenner som kunne drive vasshjul eller kvernkaller. **Gårdssaga** eller *[[bygdesaga]]* kom tidlig i bruk. Der var stort behov for planker, både til hus- og båtbygging.

De første plankesagene var oppgangssager og ren etterligning av arbeidsmåten for hånd: Man brukte et sagblad som var om lag meteren lengre enn stokken var tykk til, og så dro og skjøv man, mens sagåpningen ble holdt åpen med kiler, slik at bladet ikke kjørte seg fast. Ved å sette ei veiv på vasshjulakselen fikk man en opp- og nedbevegelse slik at stokken kunne geleides langsomt mot sagbladet. Stokken ble nå lagt på en benk med rulleanordning slik at det hele lot seg styre.

Senere kom sirkelsagblader og bedre måter å få mest mulig kraft inn i prosessen. Reimskivedrift gjorde at man kunne ha flere sagblader i gang på ett vasshjul (turbinhjul).
Idrettslaget Grykameratene

**Idrettslaget Grykameratene** (stiftet i 1946) er et idrettslag fra Averøy i Nordmøre. Idrettslaget har lagt ned fotballsatsningen og er i dag aktiv innenfor volleyball og basketball.
*
Det brasilianske instituttet for geografi og statistikk

**Det brasilianske instituttet for geografi og statistikk** (portugisisk *Instituto Brasileiro de Geografia e Estatística*), vanligvis kjent med akronymet **IBGE** (etter det portugisiske navnet) er et offentlig institutt satt opp av den føderale administrasjonen i Brasil. Instituttet ble opprettet i 1934 som *Det nasjonale instituttet for statistikk* (*Instituto Nacional de Estatística*). Det var først i 1938 at de fikk det nåværende navnet.

IBGE har oppgaver tilknyttet naturgeografi, sosialgeografi, demografi og økonomi som også innebærer å gjennomføre folketellinger samt å sammenstille all denne informasjonen. IBGE forsyner deretter de føderale statsmaktene, delstatene og kommunene med denne informasjonen. Informasjonen går også til andre institusjoner og til publikum generelt.

## Eksterne lenker
* 
* Offisiell hjemmeside, engelsk versjon
* IBGE, tilgang til resultater og en stor andel undersøkelser.
Benedikt VIII

**Benedikt VIII** (født ca. 980 i Roma, død 9. april 1024 i Roma), dåpsnavn **Theophylactus**, var pave fra 1012 til 1024 og kom fra den adelige familien Tusculum. Han valgte pavenavn etter den forrige tuskulanerpaven, Benedikt VII. 

## Liv og virke
### Bakgrunn
Theophylactus var sønn av Gregor, kardinalbiskop av Tusculum og Maria, samt bror av den fremtidige pave Johannes XIX), etterkommer av Theophylact, kardinalbiskop av Tusculum. Faren Gregor var også keiserlig admiral. Han kom fra Tusculum og av tuskulanernes slekt; dette var en familie som den gang var svært mektig også i Roma. Den senerer pave var en brutal men begavet condottiere. 

### Kardinal
Pave Silvester II utnevnte ham i 1001 til kardinalbiskop av Porto. Både han og broen, som etterfulgte ham som kardinal der, og likeså hans nevø, gjort til pave direkte fra legmannsstanden. 

### Pave
Med de nevnte tre tusculanere var pavedømmet igjen, likesom et århundre tidligere, i én families hender. Etter sitt valg til pave overlot Benedikt gravetittelen av Tusculum, som han hadde arvet fra faren, til sin bror Alberich. For å befeste sin makt utnevnte han så denne og en annen av sine brødre, Romanus av Tusculum, til konsul og til hertug av Roma, og utstyrte dem begge med vide fullmakter. 

Pave Benedikt mått tidlig forsøke å håndtere motpaven Gregor VI, som var fra den inntil da dominerende crescentierfamilien, selv om denne var i slekt med grevene av Tusculum. Benedikt klarte ganske raskt å utmanøvrere motpaven i forhold til kong Henrik II. Han kronet kong Henrik II og hans hustru Kunigunde den 14. februar 1014 til keiser og keiserinne.

Deretter konsoliderte pave Benedikt Kirkenstatwn. I 1016 beseiret den hær han hadde oppsatt sarasenerne som herjet og ødela i Nord-Italia. Seieren ble vunnet ved Luni. Da sarasenerne hærtok Sardinia, allierte Benedikt seg med sjømaktene Genova og Pisa. Sammen med dem og med en nyoppbygs flåtestyrke fordrev han sarasenerne fra øya. Sardinia ble deretter forlenet til Pisa. 

Et påfølgende felttog mot det bysantininske rike i Sør-Italia ble imidlertid resultatløst. I 1020 oppsøkte han keiseren i Bamberg og bad om hjelp mot de ekspanderende bysantinere, der normannerne fra 1017 ble en ny og stadig tydeligere politisk maktfaktor. 

Konsilet i Pavia, avholdt av pave og kreiser i fellesskap i 1022 i Pavia, gav deketer om den kirkelige reform: Her ble presenes sølibat innskjerpet; overtredelse kunne føre til avsettelse  og til at barna til klerikerne ble erklært som ufri (kirkeslaver). Sammen med Henrik II kjempet man ubder en rekke synoder mot simoni og for sølibat.

Det var på denne tid, og ved samarbeidet med keiseren, at tillegget *[[filioque]]* ble endelig fastsatt.

Han døde den 9. april 1024 i Roma. Han bror Romanus ble den påfølgende pave, under navnet Johannes XIX.

## Referanser
Sven Fredrik Stray

**Sven Fredrik Stray** (født 1985) er en norsk tidligere fotballspiller.

Han startet karrieren sin i Vigør før han gikk videre til Mandalskameratene. Foran 2007-sesongen signerte han for Odd Grenland og i 2008 var han i startoppstillingen til de fleste kampene. En skade i oppkjøringen til 2009-sesongen satte ham utenfor laget, og siden han ikke klarte å spille seg inn igjen i løpet av vårsesongen, ble han utlånt til Bryne Fotballklubb. Strays kontrakt med Odd Grenland gikk ut etter sesongslutt, og valgte etter en tenkepause å gå til Fløy i 2. divisjon. I 2012 signerte han en 2-årskontrakt med FK Jerv, hvor han spilte frem til 2014. Stray spilte en viktig rolle i 2014 sesongen for Jerv, hvor han hjalp klubben med å rykke opp til 1 divisjon. Etter sesongslutt valgte Stray å forlate Jerv, og signerte en kontrakt med naboklubben Arendal Fotball. Stray la opp etter 2018-sesongen.

## Referanser


## Eksterne lenker
* 
* Spillerprofil fra Odd Grenlands hjemmesider
* spillerprofil fra Oddranes hjemmesider
Rulletekst

**Rulletekst** er en presentasjon på slutten av en film eller et tv-program hvor bidragsytere krediteres.

I film krediteres ofte skuespillere først, rekkefølgen på skuespillerne blir da listet opp i henhold til størrelsen på rollene, når rollen inntrer i filmen eller etter alfabetet. Videre følger teknisk personell, de sentrale skaperne for programmet og andre typer bidragsytere.

## Vanlige krediteringer på rulletekst

*Regissør
*Produsent
*Manusforfatter
*Lydansvarlig
*Klipp
Dominium Mechelen

**Dominium Mechelen** var frem til 1795 et lite, selvstendig område som bestod av byen Mechelen og noen av de omliggende kommunene.  Fra 910 var Mechelen en del av fyrstbispedømmet Liège mens det i praksis ble styrt av familien Berthout, noe fyrstbiskopene i Liège ikke satte pris på. Senere forsøkte hertugdømmet Brabant å overta området uten å lykkes. I 1333 ga Liège Mechelen i len til grevskapet Flandern, men heller ikke denne gangen var overtagelsen definitiv og fullstendig.

Dette førte til at Mechelen ble ansett for å være en av de De sytten provinsene og senere en av provinsene i De sydlige Nederlandene.  Mechelen var en selvstendig stat i personalunion med flere andre. De burgundiske hertugene og senere de habsburgske keiserne (spanske og østerrikske), hadde også tittelen ook «herre av Mechelen», akkurat som de også innehadde tittelen greve eller hertug. Disse fyrstene la de sytten provinsenes høyesterett her. Denne het først «Mechelens parlament», men skiftet senere navn til Mechelens store råd etter at den franske kongen hadde klaget over navnevalget. Han mente at navnevalget var galt, da det impliserte at dette parlamentet tok plassen til parlamentet i Paris. Landfogden Margarete av Østerrike hadde sin residens i Mechelen, som takket være dette etterhvert ble ansett som Nederlandenes hovedstad.

I 1790 var Mechelen en av statene som opprettet De forente nederlandske statene (i Belgia ofte kalt *De forente belgiske statene*). Da Mechelen ble annektert av Frankrike i 1795, opphørte det å eksistere som en egen stat og ble en del av departementet Deux-Nèthes.

## Områdene som falt under Dominium Mechelen
* festningsbyen Mechelen
* bygdene Nekkerspoel og Nieuwland
* landsbyene Hever, Muizen, (Neer-)Hombeek, Leest og Heffen 
* i en egen enklave lå Heist-op-den-Berg med tilliggende områder, blant annet Gestel i Berlaar.

## Litteratur
* Gerhard Köbler: *Historisches Lexikon der deutschen Länder.* 7. Aufl. München, 2007 S.417
* Anton Friedrich Büsching, Christoph Daniel Ebeling: *Erdbeschreibung, fünfter Teil* Hamburg: Bohn, 1789, S.&nbsp;700&nbsp;ff (Google Books)
Neiden kirke

**Neiden kirke** er en langkirke i fra 1902 i Sør-Varanger kommune, Finnmark fylke. Den er tegnet av arkitekt Karl Norum.

## Historie og utforming
I 1898 ble det gjort en henvendelse til Kirke- og undervisningsdepartementet fra 26 familiefedre i Neiden, om å få oppført en kirke og anlagt en kirkegård i Neiden. Bare fire år senere sto kirken ferdig. Befolkningens ønske om å få en kirke var sammenfallende med myndighetenes ønske om å trygge grenseområdene mot finsk-russisk ekspansjon.

Arkitekt Karl Norum var svært opptatt av gamle norske stavkirker, og han laget et byggverk som skulle være et uttrykk for norsk kultur og nasjonal samhørighet i et grenseområde. Kapellet fikk 155 sitteplasser og ble levert av ferdighusfirmaet Jacob Digre i Trondheim. Det ble innviet 13. juli 1902. Kong Oscar II donerte kirkesølv og døpesett i kobber.

Kirken er utformet som en basilika i dragestil med lave sideskip, høyt midtparti og mange utskjæringer. Foran inngangen er en åpen hall. Inspirert av stavkirker er det brukt spon på taket og i deler av veggkledningen. I 1985 ble det gjort enkelte utbedringer av råteskader.

Adkomst til stedet er via fylkesvei 352 og europavei 6/riksvei 92. Søsterkirka ligger i Buksnes i Vestvågøy.

## Galleri

Fil:Neiden kirke i Sør-Varanger NØ.JPG|Neiden kirke i Sør-Varanger sett fra nordøst.
Fil:Neiden kirke i Sør-Varanger inngangsparti.JPG|Neiden kirkes inngangsparti.
File:Værhane fra Neiden kirkespir.JPG|Værhane fra Neiden kirkespir.
Fil:Neiden kirke i Sør-Varanger Ø.JPG|Neiden kirke sett fra øst.
Fil:Neiden kirke i Sør-Varanger NV.JPG|Neiden kirke sett fra nordvest.


## Se også
* Sankt Georgs kapell, ortodoks kirke fra 1565, som også ligger i Neiden.

## Referanser


## Eksterne lenker
* Arkitekturguide for Nord-Norge og Svalbard
* 
* NFI rapport for prosjekter 
* Bilde av kirken ca. år 1900
*
Council for the National Interest

**Council for the National Interest** (CNI) er en amerikansk organisasjon som motarbeider israelsk innflytelse over amerikansk politikk. Den mener denne innflytelsen fører til at Israel settes foran amerikanske interesser og at dette koster amerikanske liv. Organisasjonen er svært kritisk til den såkalte nykonservatismen, og til USAs politikk i Midtøsten og særlig krigen i Irak. Den motarbeider islamofobi og engasjerer seg for palestinernes rettigheter. Organisasjonen ble grunnlagt i 1989 av flere tidligere amerikanske politikere og embedsmenn, bla. de tidligere republikanske kongressrepresentantene Paul Findley og Pete McCloskey, den tidligere amerikanske ambassadøren til Qatar Andrew Killgore og den tidligere sjefen for US Information Agency Richard Curtiss. Pr. 2006 ledes organisasjonen av Eugene H. Bird, en tidligere amerikansk diplomat som tjenestegjorde i Midtøsten.

## Eksterne lenker
* CNI: The Council for the National Interest
* CNIF: The Council for the National Interest Foundation
Electromagnetic Geoservices

**ElectroMagnetic GeoServices ASA** er et norsk selskap som bruker controlled source electromagnetic- (CSEM) og magnetotelluric-kartlegging (MT)  til å finne hydrokarboner under havbunnen. 

## Investorer
De fem største aksjonærene per august 2015 er Siem Investments Inc., Perestroika AS, Morgan Stanley & Co, LLC: Odin Offshore og Clearstream Banking.
Se oppdatert liste over aksjonærene 

## Om selskapet
Selskapet ble etablert 1. februar 2002 av gründerne Terje Eidesmo, Ståle Johansen og Svein Ellingsrud. Har hovedkontor i Stiklestadveien 1 i Trondheim og regionskontor i  Oslo, Houston og Kuala Lumpur og i tillegg ytterligere representanter i Europa, Asia, Afrika, Sør-Amerika og Nord-Amerika.

## Referanser


## Eksterne lenker
* 
* 
*
Ørehund

**Ørehund** (*Otocyon megalotis*) kalles også **flaggermusrev** og er et rovpattedyr i hundefamilien. Den er eneste nålevende art i slekten *Otocyon*.

## Klassifisering
Ørehunden volder problemer med hensyn til klassifiseringen, siden den har hele 72 diploide kromosomer. Tidligere ble den regnet til gruppen med revelignende canider, men Wayne mente det var mer korrekt å plassere den i ei ny gruppe kalt andre canider, sammen med mårhund og grårever.

## Beskrivelse
Ørehunden har fått navnet sitt etter de enorme flaggermuslignende ørene, som gjerne blir 114-135 mm lange. Pelsen er gulbrun til brun i fargen på kroppen, til nærmest sort nedover benene og den ytre delen av halen. Halsen og undersiden er blekbrune. Ansiktet har et brillelignende maske som minner om vaskebjørnens. Ørehunden skiller seg fra andre rever også gjennom å ha en annerledes dentalutrustning. Den har normalt 46-50 tenner i kjeften, som blant annet inkluderer tre øvre og fire nedre molarer på hver side.

Ørehunden veier normalt 3-5,3 kg og måler ca. 46-66 cm fra snuten til haleroten.

## Utbredelse og habitat
Kun to populasjoner er kjent av ørehund. Den ene holder til fra Etiopia og sør i Sudan, ned til Tanzania. Den andre holder til fra sør i Angola og Zimbabwe (tidligere Rhodesia) til Sør-Afrika. Arten finnes i følgende land: Angola, Botswana, Etiopia, Kenya, Mosambik, Namibia, Somalia, Sør-Afrika, Sør-Sudan, Tanzania, Uganda og Zimbabwe.

Ørehunden trives på savanne og gressland, der gresset er kort. De tar tilhold i huler, som de enten graver ut selv eller overtar etter andre dyr. Hulene har gjerne flere ut-/innganger. Innenfor territoriet har familien gjerne flere slike huler.

## Atferd og matvaner
Ørehunden er for det meste nattaktiv, men ikke alltid. Den lever i små familiegrupper, som oftest foreldre og deres avkom. I Serengeti er den 85% nattaktiv, mens den i Sør-Afrika gjerne er døgnaktiv om vinteren og nattaktiv om sommeren. En studie gjort i Serengeti nasjonalpark viste at territoriet varierte fra 0,25 til 1,5 km² i størrelse. Dyra markerte territoriet sitt ved å urinere langs grensene. Dyra i gruppen sover, jakter og hviler sammen. De vil også forsvare hverandre og sosialisere seg internt gjennom å stelle hverandre.

Kosten består av insekter og andre leddyr, av og til også små gnagere, øgler, fugleunger, egg og forskjellig plantemateriale. De lange ørene er et viktig redskap når den leter etter bytte. Termitter (*Hodotermes*) og skarabider kan utgjøre opp mot 80% av dietten. De får også mye av sitt væskebehov dekket gjennom kroppsvæsken til disse individene.

## Referanser


## Kilder
* ''Otocyon megalotis'' (Animal Diversity Web)
* Bat-Eared Fox (Lioncrusher's Domain)

## Eksterne lenker
*